รัฐบาลไทย-ข่าวทำเนียบรัฐบาล-ศูนย์ดำรงธรรมกระทรวงมหาดไทย เปิดตลอด 24 ชั่วโมงทุกวัน ตลอดเทศกาลสงกรานต์ บูรณาการทุกหน่วยงาน พร้อมอำนวยความสะดวกให้พี่น้องประชาชนทุกที่ ทุกเวลา
วันอังคารที่ 10 เมษายน 2561
ศูนย์ดํารงธรรมกระทรวงมหาดไทย เปิดตลอด 24 ชั่วโมงทุกวัน ตลอดเทศกาลสงกรานต์ บูรณาการทุกหน่วยงาน พร้อมอํานวยความสะดวกให้พี่น้องประชาชนทุกที่ ทุกเวลา
ศูนย์ดํารงธรรมกระทรวงมหาดไทย เปิดตลอด 24 ชั่วโมงทุกวัน ตลอดเทศกาลสงกรานต์ บูรณาการทุกหน่วยงาน พร้อมอํานวยความสะดวกให้พี่น้องประชาชนทุกที่ ทุกเวลา
วันนี้ (10 เม.ย.61)ที่กระทรวงมหาดไทยนายนิสิตจันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ในช่วงระหว่างวันที่ 12- 16เมษายน 2561เป็นช่วงเทศกาลสงกรานต์ หรือเป็นเทศกาลปีใหม่ไทยซึ่งเป็นช่วงเวลาที่ประชาชนจะเดินทางกลับภูมิลําเนาหรือเดินทางไปท่องเที่ยวในสถานที่ต่าง ๆ เป็นจํานวนมากอาจมีปัญหาหรือความเดือดร้อนที่ต้องการขอความช่วยเหลือดังนั้น เพื่อเป็นการอํานวยความสะดวกและให้บริการด้านต่างๆ ตลอดจนให้ความช่วยเหลือแก้ไขปัญหาความเดือดร้อนเร่งด่วนแก่ประชาชนในช่วงเวลาดังกล่าว กระทรวงมหาดไทยจึงสั่งการให้ศูนย์ดํารงธรรมจังหวัดและอําเภอทั่วประเทศเปิดให้บริการศูนย์บริการร่วม/บริการเบ็ดเสร็จ (one stop service)ในระหว่างวันที่12- 16 เมษายน2561 และจัดเจ้าหน้าที่รับโทรศัพท์เพื่อบริการประชาชนตลอด24ชั่วโมง ตั้งแต่คืนวันที่ 11 เมษายนเป็นต้นไป เพื่อให้บริการประชาชนในช่วงเทศกาลสงกรานต์ โดยเฉพาะการอํานวยความสะดวกสําหรับประชาชนและนักท่องเที่ยวที่อาจต้องการคําแนะนํา ความช่วยเหลือต่างๆ ผ่านสายด่วน1567และApplication SPONDตลอด24ชั่วโมง
ในส่วนของงานบริการที่เปิดให้บริการแก่ประชาชน เช่น งานทะเบียนและบัตรประจําตัวประชาชน บริการรับชําระค่าสาธารณูปโภค รับแจ้งเหตุฉุกเฉิน น้ําไม่ไหล ไฟฟ้าดับ ไฟฟ้าลัดวงจร รวมทั้งได้ประสานสํานักงานขนส่งจังหวัด เพื่อให้บริการทางทะเบียนรถยนต์อีกด้วย
- ด้านงานให้บริการข้อมูลข่าวสารได้มีการจัดเตรียมให้คําแนะนําข้อมูลต่างๆ ที่จําเป็น เช่น ที่ตั้งหน่วย/จุดให้ความช่วยเหลือในพื้นที่ ข้อมูลสถานที่ท่องเที่ยว โรงพยาบาลรัฐ/เอกชนที่ตั้งบนถนนสายหลัก/สายรองในพื้นที่จังหวัด และหมายเลขโทรศัพท์หน่วยงาน/องค์กร และเบอร์สายด่วนต่าง ๆ
- ด้านการให้ความช่วยเหลือฉุกเฉิน ได้ประสานกับส่วนราชการ วิทยาลัยอาชีวศึกษา มูลนิธิ อาสาสมัครป้องกันภัยฝ่ายพลเรือน (อปพร.) ให้ความช่วยเหลือในเบื้องต้นในกรณีที่พี่น้องประชาชนประสบเหตุฉุกเฉิน เช่น รถเสีย ยางแตก ซ่อมแซมรถ เปลี่ยนยาง และหากมีเหตุฉุกเฉินจําเป็นที่เกี่ยวกับความปลอดภัยในชีวิตและทรัพย์สินของประชาชน จะมีการสนธิกําลังชุดเคลื่อนที่เร็วเข้าระงับเหตุและแก้ไขปัญหาถึงพื้นที่เกิดเหตุโดยเร่งด่วนอย่างช้าไม่เกิน30นาที
- สําหรับกรณีการรับเรื่องร้องเรียนร้องทุกข์ ในช่วงเวลาดังกล่าว กระทรวงมหาดไทยได้กําหนดแนวทางปฏิบัติว่า หากประชาชนได้ร้องเรียนร้องทุกข์เข้ามา และเป็นเรื่องที่ไม่ยุ่งยากซับซ้อนไม่ขัดต่อระเบียบกฎหมายที่เกี่ยวข้องให้เน้นย้ําการดําเนินการให้แล้วเสร็จภายใน24ชั่วโมง แต่หากเป็นเรื่องที่มีความยุ่งยาก เกี่ยวข้องกับภารกิจของหลายหน่วยงานต้องปฏิบัติตามขั้นตอนของกฎหมายที่เกี่ยวข้องและเรียกประชุมหารือส่วนราชการเพื่อดําเนินการแก้ไขปัญหาภายใน7วัน
รองปลัดกระทรวงมหาดไทยกล่าวเพิ่มเติมว่า ศูนย์ดํารงธรรมจังหวัด/อําเภอ และศูนย์ดํารงธรรมกระทรวงมหาดไทย พร้อมให้บริการพี่น้องประชาชนในทุกด้านตลอดช่วงเทศกาลสงกรานต์ ซึ่งคาดว่าในช่วงเทศกาลสงกรานต์ปีนี้ จะมีพี่น้องประชาชนเข้าใช้บริการเป็นจํานวนมากเช่นเดียวกันกับปีก่อน ทั้งนี้ พี่น้องประชาชนสามารถติดต่อศูนย์ดํารงธรรมทางสายด่วน1567และApplication SPONDได้ตลอด24ชั่วโมง.
ครั้งที่ 81/2561
กองสารนิเทศ สํานักงานปลัดกระทรวงมหาดไทย
โทร 0-22224131-2